ভারতে হামলা, জঙ্গিদের সর্বোচ্চ পাক সম্মান দিতে দরবার করে তাহাউর

ওয়েবডেস্ক: ভারতে হামলা (Mumbai Terror Attack) করলে পাকিস্তানের (Pakistan) সর্বোচ্চ সম্মান পাওয়া যাবে। ২০০৮ সালে মুম্বই হামলার মাস্টারমাইন্ড তাহাউর রানা (Tahawwur Rana) ডেভিড হেডলিকে (David Headley) এভাবেই উজ্জীবিত করেছিল। বৃহস্পতিবার সন্ধ্যায় মুম্বই হামলার মাস্টারমাইন্ড তাহাউরকে ১৭ বছরের প্রচেষ্টায় দিল্লিতে আনা হয়। আমেরিকা থেকে তাকে দিল্লিতে নিয়ে আসা হয়। এরপরই আমেরিকা তাহাউর সম্পর্কে মুখ খুলল। আমেরিকার বিচার বিভাগের পক্ষ থেকে একথা জানানো হয়েছে। মুম্বই হামলার দুবছর আগে শিকাগোতে রানা হেডলির সঙ্গে দেখা করেছিল। সেখানে তাদের মধ্যে কীভাবে মুম্বইয়ে হামলা করা যাবে তা নিয়ে আলোচনা হয়।

মুম্বই হামলার ষড়যন্ত্রকারী তাহাউর পাকিস্তানের সর্বোচ্চ সম্মান হামলায় নিহত হওয়া নয়জন পাকিস্তানি জঙ্গির জন্য দরবার করে। হেডলিকে ফোনে একথা জানিয়েছিল তাহাউর। আমেরিকার বিবৃতিতে জানানো হয়েছে, মুম্বইয়ের ১২টি জায়গায় হামলা করেছিল ১০ জঙ্গি। যাতে ১৬৬ জনের মৃত্যু হয়। এরপর রানা হেডলিকে জানিয়েছিল ভারতীয়দের এটাই প্রাপ্য। ফোনের কথোপকথন ধরা পড়ে। রানা হেডলিকে জানায়, তাদের নিশানই-ই-হায়দার দেওয়া উচিত। যা পাকিস্তানের সেনাদের দেওয়া হয়। জঙ্গিদের মধ্যে একমাত্র আজমল কাসভ জীবন্ত ধরা পড়েছিল। তাকে পুনেতে ২০১২ সালে ফাঁসি দেওয়া্ হয়। আমেরিকার বিবৃতিতে জানানো হয়েছে, রানা মুম্বইয়ে তার ইমিগ্রেশন অফিসের একটি শাখা খোলে। তার ম্যানেজারের দায়িত্ব দেয় হেডলিকে। যদিও হেডলির অভিবাসনের কাজের কোনও অভিজ্ঞতা ছিল না।

আরও পড়ুন: দিল্লিতে বন্ধ মাছের বাজার! জয় শ্রীরাম স্লোগান দিয়ে ধোকলা খাব? বিজেপিকে তোপ মহুয়ার

রানার বিরুদ্ধে এনআইএ ভারতের বিরুদ্ধে যুদ্ধ, খুন, ইউএপিএ ধারায় মামলা দায়ের করেছে। হেডলির ৩৫ বছরের জেল হয়েছে। সে এখন আমেরিকার কারাগারে রয়েছে। হেডলি পাকিস্তানে লস্করের কাছে প্রশিক্ষণ নিয়েছিল।

দেখুন অন্য খবর: